НыбжьыщIэмрэ хабзэмрэ
Бахъсэн район администрацэм и Iэтащхьэм и япэ къуэдзэм и къалэнхэр зыгъэзащIэ Тохъутэмыщ Мухьэмэд и тхьэмадэу екIуэкIащ балигъ мыхъуахэм я Iуэхухэмрэ абыхэм я хуитыныгъэхэр хъумэнымкIэ муниципальнэ комиссэм и зэIущIэ.
Зэхуэсым кърагъэблэгъат балигъ мыхъуа ныбжьыщIэхэу учётым щытхэр, абыхэм я адэ-анэ-хэр, социальнэ егъэджакIуэхэмрэ психологхэмрэ.
ЗэIущIэр зытраухар «Подросток и закон» Iуэхурати, ныбжьыщIэ-хэм щIэпхъаджагъэ ямылэжьыным, хабзэм щебакъуэ къамыгъэхъуным тепсэлъыхьащ.
Комиссэм хэтхэр дэтхэнэ сабийми щхьэхуэу епсэлъащ, щIэпхъаджагъэ ящIэмэ яхьыну жэуапыр, хабзэм абы теухуауэ жиIэр гурагъаIуэу. Апхуэдэуи ахэр едэIуащ езы ныбжьыщIэхэмрэ я адэ-анэхэмрэ къаIэта Iуэхухэм.
Мыпхуэдэ зэIущIэхэр щхьэпэщ адэ-анэхэр зыгъэгузавэр пщIэнымкIэ, абыхэм хэкIыпIэр яхуэбгъэлъэгъуэнымкIэ.
Бахъсэныкъуэ Ланэ.
